ฐากร ตัณฑสิทธิ์

ฐากร ตัณฑสิทธิ์  (เกิด 10 กันยายน พ.ศ. 2503) เป็นอดีตนักการเมืองชาวไทย อดีตเลขาธิการพรรคไทยสร้างไทย อดีตสมาชิกสภาผู้แทนราษฎรแบบบัญชีรายชื่อ อดีตเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

ประวัติ  
ฐากร เกิดเมื่อวันที่ 10 กันยายน พ.ศ. 2503 ที่จังหวัดกาฬสินธุ์ เป็นบุตรนายรณสินธุ์ กับนางทองม้วน ตัณฑสิทธิ์ ด้านครอบครัวสมรสกับนางพรพาณี ตัณฑสิทธิ์ มีบุตรธิดา 3 คน คือ ฉันทวิชญ์ ตัณฑสิทธิ์, อิสรีย์ ตัณฑสิทธิ์ และกฤตธี ตัณฑสิทธิ์

สำเร็จการศึกษาระดับปริญญาตรีนิติศาสตร์ (เกียรตินิยมอันดับสอง) จากมหาวิทยาลัยรามคำแหง และปริญญาโท รัฐประศาสนศาสตร์ จากมหาวิทยาลัยดีทรอยต์ ประเทศสหรัฐอเมริกา ในปี พ.ศ. 2556 ได้รับปริญญารัฐประศาสนศาสตรดุษฎีบัณฑิตกิตติมศักดิ์จากมหาวิทยาลัยสงขลานครินทร์ ในปี 2558 ได้รับรางวัลบุคคลคุณภาพด้านวิทยาศาสตร์แห่งปีจากมูลนิธิสภาวิทยาศาสตร์และเทคโนโลยีแห่งประเทศไทย และในปี พ.ศ. 2560 ได้รับรางวัลผู้ทำคุณประโยชน์ ด้านทรัพยากรมนุษย์จากมหาวิทยาลัยธรรมศาสตร์‘เลขาฯกสทช.’ รับรางวัลผู้ทำคุณประโยชน์ ด้านทรัพยากรมนุษย์ มธ. และได้รับปริญญาดุษฎีบัณฑิตกิตติมศักดิ์สาขารัฐประศาสนศาสตร์จากมหาวิทยาลัยศรีนครินทรวิโรฒ (มศว) ในปีดังกล่าวอีกด้วยสภา มศว มอบดุษฎีบัณฑิตกิตติมศักดิ์ 5 ผู้ทำคุณประโยชน์ให้สังคม

การทำงาน
ฐากร ตัณฑสิทธิ์ เคยทำงานอยู่ที่สำนักงบประมาณ ตั้งแต่ปี 2530 - 2548 กระทั่งมาดำรงตำแหน่งเลขาธิการ กสทช. มีผลงานสำคัญคือการจัดการประมูลคลื่นความถี่ในย่านความถี่ที่สามารถนำมาใช้กับเทคโนโลยี 4G ในช่วงปี พ.ศ. 2558 ที่มีการแข่งขันในการประมูลอย่างดุเดือดจนสร้างรายได้เข้ารัฐได้อย่างมหาศาล โดยการประมูลครั้งแรกของคลื่นย่าน 1800 MHz เป็นเวลาสองวันสามารถสร้างรายได้ให้กับรัฐกว่า 8 หมื่นล้านบาทThailand's 4G auction bids rise to $2.26 bln at close และ การประมูลคลื่น 900 MHz ในเดือนถัดมาที่ใช้เวลากว่า 4 วัน 3 คืน นั้นสร้างรายได้เข้ารัฐกว่าอีกหนึ่งแสนห้าหมื่นล้านบาทThailand: Jasmine, True Corp bid $4.2b to win marathon 4G auction on 900MHz และในปีดังกล่าว ยังได้ออกกฎลงทะเบียนซิมเพื่อจัดระเบียบและสร้างความปลอดภัยให้แก่สังคม

ฐากร ตัณฑสิทธิ์ บริหารงานของ กสทช. โดยมีการจัดการประมูลในคลื่นย่าน 1800 MHz และ คลื่น 900 MHz สร้างรายได้เข้ารัฐกว่าอีก 5 หมื่นล้านบาทเวทีเอก “DTAC”-“กสทช.” มาตรการเยียวยาคลื่น! 
ถัดมาในปี 2562 ก็ได้จัดประมูลคลื่น 700 MHz ล่วงหน้าเพื่อกรุยทางประเทศไทยเข้าสู่ยุค 5G และโกยเงินเข้ารัฐกว่าอีก 5.6 หมื่นล้านบาทกสทช.ยิ้มแก้มปริได้5.6หมื่นล้านจัดสรรคลื่น 700 MHz โวเยียวยาทีวีดิจิทัลแล้วยังเหลือเข้าคลัง2หมื่นล้าน และในปี 2563 ได้มีการจัดประมูลคลื่น 5G อีก 4 ย่าน คือ 700 MHz, 1800 MHz, 2600 MHz และ 26 GHz โดยการเคาะราคาการประมูลได้เกิดขึ้นในวันที่ 16 กุมภาพันธ์ 2563 โดยผลการประมูลในครั้งนั้น ได้มีการสร้างรายได้เกิดขึ้นประมาณ 100,521 ล้านบาท และผู้ชนะการประมูลทุกรายได้มีการชำระค่าประมูลและรับใบอนุญาตเรียบร้อยแล้ว จึงทำให้ประเทศไทยเป็นประเทศที่ประมูล 5G สำเร็จประเทศแรกในกลุ่มอาเซียนประมูลคลื่น “5G” เป้า 1.2 แสนล้าน ถ้าขายออกคลื่นเดียว “กสทช.”จะได้เงินเท่าไร

 งานการเมือง  
ฐากร เข้าร่วมงานการเมืองกับคุณหญิงสุดารัตน์ เกยุราพันธุ์ และลงสมัครรับเลือกตั้ง ส.ส.แบบบัญชีรายชื่อ พรรคไทยสร้างไทย ต่อมาได้เลื่อนขึ้นมาเป็น ส.ส.แทนคุณหญิงสุดารัตน์ ที่ลาออกจากตำแหน่งในเดือนกรกฎาคม พ.ศ. 2566

ฐากร ได้รับเลือกเป็นเลขาธิการพรรคไทยสร้างไทย ในเดือนมีนาคม พ.ศ. 2566 ต่อมาได้ลาออกจากตำแหน่งในเดือนมกราคม พ.ศ. 2567 เพื่อแสดงความรับผิดชอบกรณีมีสมาชิกสภาผู้แทนราษฎรของพรรคลงมติสวนทางกับมติพรรคร่วมฝ่ายค้าน (กลุ่มงูเห่า)“ฐากร” ลาออกเลขาฯ พรรคไทยสร้างไทย รับผิดชอบ หลัง 3 สส.โหวต ต่อมาในปี พ.ศ. 2568 ได้มีข่าวทางสื่อมวลชนว่าพรรคไทยสร้างจะเข้าร่วมรัฐบาลกับพรรคเพื่อไทย และผลักดันให้ฐากรเข้ารับตำแหน่งรัฐมนตรีไทยสร้างไทย ร่วมรัฐบาลแน่ ได้โควต้า 1 รัฐมนตรี ดันฐากร นั่งเก้าอี้ แต่ในที่สุดพรรคไทยสร้างไทยก็ปฏิเสธการเข้าร่วมรัฐบาล โดยฉันทวิชญ์ ตัณฑสิทธิ์ บุตรชายได้รับตำแหน่งรัฐมนตรีในสัดส่วนพิเศษ ซึ่งโฆษกพรรคไทยสร้างไทยได้เรียกร้องให้ฐากรลาออกเพื่อให้สามารถเดินเส้นทางการเมืองกับพรรคใหม่ในฝั่งรัฐบาลได้อย่างเปิดเผยและเป็นอิสระ'ไทยสร้างไทย'จี้'ฐากร'ลาออกพ้นสส.พรรค เปิดหน้าร่วมงานกับ 'แพทองธาร'อย่างเปิดเผย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖, เล่ม ๑๓๐ ตอนที่ ๓๐ ข หน้า ๕๐, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓, เล่ม ๑๒๗ ตอนที่ ๑๔ ข หน้า ๑๔๑, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๔ - ๒๕๕๕, เล่ม ๑๓๒ ตอนที่ ๔ ข หน้า ๔๐, ๒๐ มกราคม ๒๕๕๘

 เชิงอรรถ 

อ้างอิง

หมวดหมู่:บุคคลจากจังหวัดกาฬสินธุ์
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยสร้างไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
หมวดหมู่:ศิษย์เก่าจากมหาวิทยาลัยโคลัมเบีย
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:ผู้ได้รับปริญญากิตติมศักดิ์จากมหาวิทยาลัยสงขลานครินทร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.